laion/Wikipedia-Exotic huggingface dataset:
ამირსპასალარი

ამირსპასალარი (არაბ.-სპარს. ამირ — უფროსი, სპარს. სეფაჰსალარ — სარდალი) — გაერთიანებული ფეოდალური საქართველოს ვეზირი, მთავარსარდალი. განაგებდა მუდმივ ჯარს, მეფის მონა-სპას, სახასო მამულებიდან და საფეოდალოებიდან გამოწვეულ ლაშქარს და სხვა ქვეყნებში დაქირავებულ რაზმებს. ომის დროს ჯარის უშუალო ხელმძღვანელი იყო მეფის შემდეგ, ებარა სახელმწიფო დროშა და წინ მიუძღოდა ლაშქარს. სავაზიროს სხდომაზე სამხედრო საქმეთა განხილვისასაც მეფის შემდეგ პირველი სიტყვა მას ეკუთვნოდა. მეფედ კურთხევისას მას უნდა შემოერტყა მეფისთვის ხმალი. ამირსპასალარი ვეზირთა პირველ სამეულში შედიოდა ათაბაგსა და მანდატურთუხუცესთან ერთად. ზოგჯერ კი შეიძლებოდა ათაბაგის ან მანდატურთუხუცესის თანამდებობაც სჭეროდა. ჰყავდა პირადი მხლებელი. ამირსპასალარი პირველად გიორგი III-ის დროს წყაროებში იხსენიება (მანამდე ცნობილი იყო სპასალარი, რომელიც ადგილობრივი სამხედრო საქმეებს განაგებდა), მაგრამ ამ თანამდებობის არსებობა სავარაუდოა უკვე იმ დროიდან, როდესაც დავით აღმაშენებელმა სახელმწიფო წესწყობილებაში რეფორმები განახორციელა და მუდმივი ჯარი შექმნა. ამირსპასალარის სახელწოდების შემოღებამდე მთავარსარდალს სპასპეტი ეწოდებოდა, შემდეგ კი სპასპეტი აღნიშნავდა საერთოდ მხედართმთავარს. ამირსპასალარის უწყებაში შედიოდნენ ამილახორი, ზარდახნისუხუცესი და მათდამი დაქვემდებარებული მოხელეები. საქართველოს პოლიტიკური დაშლა-დანაწილების შედეგად ამირსპასალარის თანამდებობა მოისპო. სურგულაძე ი., ქართული საბჭოთა ენციკლოპედია, ტ. 1, თბ., 1975. — გვ. 399.
ელეფტერია ელეფტერიუ

ელეფტერია ელეფტერიუ (ბერძ. Ελευθερία Ελευθερίου; დ. 12 მაისი, 1989) — ბერძენი მომღერალი, საბერძნეთის წარმომადგენელი ევროვიზია 2012-ზე. დაიბადა 1989 წლის 12 მაისს კვიპროსის ფამაგუსტის რაიონის სოფელ ფრენაროსში. ბავშობიდან უყვარდა მუსიკა, ცეკვა და სპორტი. 15 წლიდან ესწრებოდა ვოკალის გაკვეთილებს. 16 წლისას მიიღო მონაწილეობა ევროვიზიის ადგილობრივ შესარჩევ კონკურსში, სადაც დაიკავა მხოლოდ მე-7 ადგილი. 2008 წელს აპირებდა The X Factor საბერძნეთის კონკურსში მონაწილეობას, მაგრამ ბოლო წუთს გადაიფიქრა. 2009 წელს თავიდან შეუერთდა The X Factor-ს, სადაც დაიკავა მე-5 ადგილი. 2012 წელს იგი აირჩიეს საბერძნეთის წარმომადგენლად ევროვიზია 2012-ზე, სიმღერით Aphrodisiac, სადაც დაიკავა მე-17 ადგილი 64 ქულით. Eleftheria Eleftheriou on Facebook Eleftheria Eleftheriou on Twitter Eleftheria Eleftheriou on Instagram Aphrodisiac ივი ადამუ ევროვიზიის სიმღერის კონკურსი 2012 ↑ 1.0 1.1 Eleftheria Eleftheriou to represent Greece | News | Eurovision Song Contest — Baku 2012 ↑ Sony Music | Official Website[მკვდარი ბმული] ↑ Eurovision Song Contest — Baku 2012 | News — Tonight: second semifinal in Cyprus. დაარქივებულია ორიგინალიდან — 2006-12-07. ციტირების თარიღი: 2016-01-23. ↑ Music Corner — Μουσική Ενημέρωση Στο Διαδίκτυο ↑ Universal Music Greece / Καλλιτέχνες. დაარქივებულია ორიგინალიდან — 2013-01-27. ციტირების თარიღი: 2016-01-24.
ზურაბ რატიანი

ზურაბ რატიანი (დ. 1938, თბილისი) — ქართველი მწერალი, მეცნიერი და ჟურნალისტი. 1962 წელს დაამთავრა თბილისის სახელმწიფო უნივერსიტეტის ისტორიის ფაკულტეტი. არის ისტორიის მეცნიერებათა დოქტორი, საქართველოს მეცნიერებათა აკადემიის ისტორიისა და ეთნოგრაფიის ინსტისტუტის წამყვანი მეცნიერი მუშაკი. გამოქვეყნებული აქვს მრავალი მხატვრული, სამეცნიერო და პუბლიცისტური ნაწარმოები, მათ შორის პიესები: „ცოტნე დადიანი“, „ცის გახსნა“, „ფეხბურთის ძალა“; წიგნები: „ატლა“, „უკვდავების გზა“, „საქართველოს სოციალური წყობა XIII-XIV საუკუნეებში“, „წყაროთა ღაღადი“, „დღენი თავისუფლებისა“, „კაცი უჩინმაჩინი“; მონოგრაფია — „საქართველო X-XIII საუკუნეებში“. 1990 წელს არალეგალურად გამოსცა სატირულ-იუმორისტულ ჟურნალ „ნაცარქექიას“ ორი ნომერი. ზ. რატიანი, „წყაროთა ღაღადი ანუ პირიქითა საქართველო“, თბ. 1995, გვ. 82
Windows 10 Mobile

Windows 10 Mobile — Microsoft-ის მიერ შემუშავებული უახლესი ოპერაციული სისტემა, რომელმაც გააგრძელა Windows Phone ოპერაციული სისტემის ხაზი. მისი ოფიციალური ვერსიის გამოსვლის თარიღად 2015 წლის დეკემბრის დასაწყისი ითვლება, როდესაც გამოვიდა Microsoft-ის ახალი ფლაგმანი სმარტფონები Microsoft Lumia 950 და Microsoft Lumia 950XL. ეს ორი ფლაგმანი სმარტფონი არიან პირველები რომლებიც მუშაობენ ამ ახალ ოპერაციულ სისტემაზე და ლოგიკურია რომ მათი გამოსვლის თარიღები ერთმანეთს ემთხვევა. ასევე Microsoft-მა გამოუშვა კიდევ ერთი საშუალო კლასის სმარტფონი იმავე ოპერაციული სისტემით Microsoft Lumia 550. ამ სისტემის საჩვენებელი ვერსია (Preview Build) Lumia-ს ზოგიერთი მომხმარებელთათვის რამდენიმე თვით ადრე გახდა ხელმისაწვდომი მაგრამ თავად კორპორაცია მათ ამ ვერსიის დაყენების რეკომენდაციას არ აძლევდა რადგან ეს იყო მხოლოდ საჩვენებელი ვერსია და ამიტომაც მას ბევრი შეცდომები ე.წ. „ბაგები“ ჰქონდა თუმცა ამ სისტემის შემქმნელებმა Microsoft Lumia-ს ფანების ცნობისმოყვარეობაც გაითვალისწინა და მათ მისცა შესაძლებლობა რომ Windows 10 Mobile Preview Build-ის დაყენების შემდგომ მისი წინა ვერსიაზე დაბრუნების სურვილის შემთხვევაში მათ მიეცათ შესაძლებლობა წინა ვერსიას დაბრუნებოდნენ. ამ ვერსიის ოფიციალურ ვერსიასაც გაჰყვა მცირე შეცდომები მაგრამ მისი მოგვარება განახლებების დაყენებითაა შესაძლებელი. Microsoft-ის მიერ შექმნილი ეს ოპერაციული სისტემა უკვე ძალიან პოპულარულია და მასზე რამდენიმე ბრენდი (მაგალითად HP) უკვე უშვებს უმაღლესი კლასის სმარტფონებს რომლებიც უახლესი ტექნიკური მახასიათებლებით იქნებიან აღჭურვილნი. ოფიციალური საიტი ↑ Dolcourt, Jessica. (October 6, 2015) Microsoft Lumia 950 coming in November with Windows 10, 5.2-inch screen, starts at $549 (hands-on). CNET. CBS Interactive. ↑ 20 ნოემბერი, 2015; 8 წლის წინ (2015-11-20) ↑ Aul, Gabriel. (14 April 2016) Announcing Windows 10 Insider Preview Build 14322. Windows Blog. ↑ Microsoft Support Lifecycle: Windows 10 Mobile. Support. Microsoft. ციტირების თარიღი: September 2, 2017.
ვიკივერსიტეტი

ვიკივერსიტეტი — „ფონდ ვიკიმედიის“ beta პროექტი, რომელიც ეძღვენება სასწავლო მასალების რესურსს. ვიკივერსიტეტის ოფიციალური ბეტა ვერსია გაშვებულია 2006 წლის 15 აგვისტოს - ვიკივერსიტეტი ინგლისურ ენაზე. ვიკივერსიტეტი არის თავისუფალი და უფასო რესურსი, ღიაა საზოგადოებისთვის - განათლების და კვლევების მიზნით. იგი იძლევა საშუალებას: გახსნათ და მართოთ მრავალენოვანი, თავისუფალი განათლების რესურსი/მასალები, ნებისმიერი ასაკისა და ენის ჯგუფებისთვის; ისარგებლოთ იმ ჯგუფების მხარდაჭერით, რომლებიც ასევე მონაწილეობს სასწავლო პროექტის მართვაში. ვიკივერსიტეტი არის ელექტრო სწავლების მოდელი რომელიც მოქმედებს „სასწავლო ჯგუფებში“, პრინციპით - „თან ვსწავლობთ, თან ვაკეთებთ/ვაშენებთ“. ვიკივერსიტეტის პროექტში ჩართული, ეს ჯგუფები/ერთობა ასევე მონაწილეობენ სხვა საგანმანათლებლო პროექტებში. სასწავლო პროცესი კავშირშია სხვა ვიკი-პროექტებთან და ექვემდებარება რედაქტირებას სხვა მონაწილეთა მხრიდან. ვიკივერსიტეტი სათავეს იღებს 2003 წლიდან, ვიკიწიგნების რესურსიდან. ფორმალური განაცხადი - პროექტის გაშვების შესახებ გაკეთდა 2005 წელს ვიკივერსიტეტი, როგორც დამოუკიდებელი პროექტი გავიდა საჯარო განხილვაზე. ვიკივერსიტეტის პროექტი, 2005 წლის ნოემბერში განხილული იყო ვიკიმედიის ფონდის დისკუსიებში. ვიკიმედის ფონდის მეურვეთა საბჭოს მოთხოვნით გაკეთდა შესაბამისი მოსამზადებელი ცვლილებები პროექტის გაშვებამდე ძირითად ვებ-გვერდში. იხილეთ: პროექტის მოდიფიცირების წინადადებების approved დადასტურება დაარქივებული 2007-02-23 საიტზე Wayback Machine. - ვიკიმედიის სბჭოს მხრიდან. პროექტის მიღების პერიოდში ვიკიწიგნების ფიქსირდებოდა 17 პორტალი - სხვადასხვა ენაზე. ბმულები ვიკივერსიტის ყველა საიტთან. ინგლისურენოვანი ვიკივერსიტი beta ფაზის პროექტი. ორიგინალური ვიკივერსიტი ვიკიწიგნებში ↑ დისკუსია, ჯიმბო უალესის, ვიკიმანია 2006 (აუდიო დაარქივებული 2018-12-26 საიტზე Wayback Machine. ) ↑ Wikimedia Meta-Wiki: Original Wikiversity proposal (not approved) ↑ Wikimedia Meta-Wiki: Wikiversity Vote ↑ Wikimedia Meta-Wiki: Board agenda for the Wikimedia Foundation
ჟორჟ პომპიდუ

ჟორჟ პომპიდუ (სრული სახელი ჟორჟ ჟან რაიმონ პომპიდუ, ფრანგ. Georges Jean Raymond Pompidou); დ. 5 ივლისი, 1911, მონბუდიფი, ოვერნი — გ. 2 აპრილი, 1974, პარიზი) — ფრანგი სახელმწიფო მოღვაწე, პრემიერ-მინისტრი (1962-1968) და მეხუთე რესპუბლიკის პრეზიდენტი (1969-74), მემარჯვენეების (გოლისტების) ლიდერი. მისი მმართველობის პერიოდი აღინიშნა ქვეყნის ეკონომიკური აღმავლობით და ტექნიკური მოდერნიზაციით, ასევე ევროპული სტრუქტურების შემდგომი განვითარებით. განათლებით ლიტერატურისა და ხელოვნებათმცოდნე, პომპიდუ თანამედროვე ხელოვნების მუზეუმის - პომპიდუს ცენტრის - დამაარსებელი იყო. მასვე ეკუთვნის ფრანგული პოეზიის ანთოლოგია. Anthologie de la Poésie Française, Livre de Poche/Hachette, 1961 Le Nœud gordien, éd. Plon, 1974 Entretiens et discours, deux vol., éd. Plon, 1975 Pour rétablir une vérité, éd. Flammarion, 1982 (2000) The Pompidou Years, 1969-1974. Cambridge UP.  Hibbs, Douglas A.; Vasilatos, Nicholas (1981). Economics and Politics in France: Economic Performance and Mass Political Support for Presidents Pompidou and Giscard d'Estaing, გვ. 133–145. ციტირების თარიღი: 2018-02-28.  დაარქივებული 2015-06-17 საიტზე Wayback Machine.
ჭუთხარო

ჭუთხარო — მთა საქართველოში, რაჭა-ლეჩხუმისა და ქვემო სვანეთის მხარეში, ამბროლაურისა და ლენტეხის მუნიციპალიტეტების ადმინისტრაციულ საზღვარზე. მდებარეობს ლეჩხუმის ქედზე, მდინარე ღობიშურის (ცხენისწყლის მარცხენა შენაკადი) სათავეში. სიმაღლე ზღვის დონიდან 3562 მ. აგებულია იურული პორფირიტული წყებით, ციცაბოკალთებიანია, ჩრდილოეთ და აღმოსავლეთ კალთებზე არის პატარა მყინვარები. შემორჩენილია ძველი გამყინვარების ნიშნები. დამახასიათებელია ალპური და გლაციალური-ნივალური ლანდშაფტი. უკლება, დ., ქართული საბჭოთა ენციკლოპედია, ტ. 11, თბ., 1987. — გვ. 407.
ფუტკრები

ფუტკრები (ლათ. Apoidea) — მწერების ზეოჯახი სიფრიფანაფრთიანების რიგისა. შეიცავს რამდენიმე ოჯახს (Colletidae, Andrenidae — მოკლეხორთუმიანები, Apidae — ნამდვილი ფუტკრები, Megachillidae და სხვა). ფუტკრების სხეულის სიგრძე 1,5 მმ — 5 სმ აღწევს. აქვს მლოკავ-მღრღნელი პირის აპარატი; უმრავლესობის ქვედა ყბა და ქვედა ტუჩი წაგრძელებულია ხორთუმად. სხეული მოფენილია ბუსუსებით. მრავალი ფუტკრის უკანა კიდურების წინა ნაწევარი გარდაქმნილია „კალათად“, რომელშიც ფუტკრები გრძელი ბუსუსების მეშვეობით აგროვებენ ყვავილის მტვერს, მუცლის ბოლოზე განვითარებულია ნესტარი ანუ საწერტელი. ზეოჯახში 20 ათასამდე სახეობაა. გვხვდება ყველგან, სადაც კი ყვავილოვანი მცენარეებია. ფუტკრები იკვებებიან ყვავილის მტვრითა და ნექტარით. ფუტკრებს ახასიათებს შთამომავლობაზე ზრუნვა, ერთეული ფუტკრების დედალი ერთ- ან რამდენიმეუჯრიან ბუდეს აშენებსმ შიგ კვერცხებს დებს, უჯრას ბეჭდავს და ბუდეს ტოვებს. კვერცხებიდან შეიძლება გამოიჩეკოს როგორც დედალი, ისე მამალი ფუტკარი. ე. წ. ნახევრად სოციალური ფუტკრების დედალი ბუდეში რჩება პირველი თაობის გამოჩეკამდე, რომელიც მხოლოდ დედლებისაგან შედგება. ისინი აშენებენ ახალ უჯრებს, ავსებენ საკვებით, მაგრამ კვერცხებს არ დებენ. კვერცხებს ისევ ძველი დედა ფუტკარი დებს. მხოლოდ 1—4 უნაყოფო თაობის შემდეგ, ძველი დედა ფუტკრის მიერ დადებული კვერცხებიდან ვითარდებიან როგორც დედლები, ისე მამლები, დედა ფუტკარი კი კვდება. ფუტკრებს შორის მრავალი, მათ შორის თაფლის მომცემი ფუტკრები, ოჯახებად ცხოვრობენ (საზოგადო ფუტკრები). მათ ახასიათებთ პოლიმორფიზმი (ფუტკრის ოჯახი) — დედლებისა და მამლების გარდა, მათ ჰყავთ მრავალრიცხოვანი მუშა (უნაყოფო დედლები) ფორმები. ფუტკრების ყველა სახეობა სასარგებლოა როგორც მცენარეთა დამმტვერავი. თაფლის მომცემი ფუტკარი (ფუტკარი მეთაფლია) ადამიანმა უძველესიდროიდან მოიშინაურა თაფლის, ცვილის, დინდგელის, ფუტკრის რძის მიღების მიზნით. ფუტკრების შხამს იყენებენ მედიცინაში, ზოგი ფუტკრის კბენა საშიშია ადამიანისა და ცხოველებისათვის. აღსანიშნავია ქართული ფუტკარი, რომელიც მთელ მსოფლიოშია ცნობილი თავისი გრძელი ხორთუმებით, რაც საშუალებას აძლევს ამოწოვოს ნექტარი სხვა ფუტკრებისთვის მიუწვდომელი ყვავილიდან. ფუტკარი მეთაფლია ფუტკრით დამტვერვა ფუტკრის გამოზამთრება ფუტკრის დაავადებანი ფუტკრის თაფლი ფუტკრის მავნებლები ფუტკრის სელექცია Apoidea (ინგლისური) ყურაშვილი ბ., უხერხემლოთა ყოოლოგია, გამოც. მე-ე, თბ., 1980 სოხაძე მ., ქართული საბჭოთა ენციკლოპედია, ტ. 10, თბ., 1986. — გვ. 433.
რესტიტუცია

რესტიტუციის კანონი ქონების ანაზღაურების კანონს ემყარება, თუმცა ის განსხვავდება კომპენსაციის კანონისგან, რომელიც დანაკარგის ანაზღაურებას ემყარება. რესტიტუციის გადაწყვეტილებით სასამართლო ავალდებულებს დამცველს მოსაჩივრეს დაუთმოს მისი ქონებისგან ამონაგები. მაშინ როდესაც კომპენსაციის დავალებისას დამცველი ვალდებულია მოსაჩივრეს მის დანაკარგები აუნაზღაუროს.
მილსტრიტი

მილსტრიტი (ინგლ. Millstreet; ირლ. Sráid an Mhuilinn) — დასახლებული პუნქტი ირლანდიაში, კორკის საგრაფოში, მანსტერის პროვინციაში. ადგილობრივი რკინიგზის სადგური გაიხსნა 1853 წლის 16 აპრილს და დაიხურა სატვირთო გადაზიდვებისთვის 1976 წლის 6 სექტემბერს. 1993 წლის 15 მაისს გრინგლენსის ღია სტადიონზე გაიმართა ევროვიზიის სიმღერის კონკურსი 1993. ↑ |title= Theme 2 — 5 : Number of persons by religion, 2006|lang=en|accessdate=2010-02-02. დაარქივებულია ორიგინალიდან — 2013-07-20. ციტირების თარიღი: 2016-01-24. ↑ about millstreet ↑ Millstreet station. Railscot - Irish Railways. დაარქივებულია ორიგინალიდან — 2011-02-17. ციტირების თარიღი: 2007-08-31. ↑ [1] Eurovision 1993
ნიზიბისის ზავი

ნიზიბისის ზავი ასევე ნიზიბისის პირველი ზავი — რომის და სასანიანების იმპერიებს შორის 299 წელს დადებული ზავი, რომლითაც დასრულდა 296-299 წლებში მიმდინარე რომაულ-სპარსული ომი. ხელშეკრულებით დადგენილი საზღვარი ფუნქციონირებდა 363 წლის ნიზიბისის მეორე ზავამდე. ზელშეკრულება შეიცავდა შემდეგ შეთანხმებებს: რომის გავლენა გავრცელდა შემდეგ ხუთ სატრაპზე: ანგლი, სოფენი, აღძნიქი, კორდუენი და ზაბდიცენი. ორ იმპერიას შორის საზღვრად დადგინდა ტიგროსი. სომხეთი გამოცხადდა რომის პროტექტორატად. იბერიის სამეფო გახდა რომის პროტექტორატი და რომის იმპერატორს მიეცა იბერიის მეფის დამტკიცების უფლება. ნიზიბისი გამოცხადდა ორ იმპერიას შორის ვაჭრობის ერთადერთ კანონიერ ადგილად. ხელშეკრულების გაფორმების შემდეგ დიოკლეტიანემ დაიწყო რომის აღმოსავლეთ საზღვრის გაძლიერება. გაამაგრა ციხეები და გაზარდა ჯარის რაოდენობა. მშვიდობა ორ იმპერიას შორის შენარჩუნდა 40 წელი სანამ 330-იან წლებში რომის ტერიტორიაზე არ შეიჭრა შაპურ II. ↑ Timothy David Barnes. Constantine and Eusebius.  ↑ Beate Dignas. Rome and Persia in Late Antiquity: Neighbours and Rivals.  ↑ "Peace of Nisibis." Encyclopædia Britannica. 2009. Encyclopædia Britannica Online. 17 April 2009 ↑ Boardman, John et al (2005), The Cambridge ancient history, pp. 494-495. კემბრიჯის უნივერსიტეტის გამომცემლობა, ISBN 0-521-30199-8
მექა

მექა მექა (არაბ. مكة المكرمة‎, თურქ. Mekke, ურდუ مکہ مکرمہ) — საუდის არაბეთის მექას პროვინციის დედაქალაქი, ისტორიულ ჰეჯაზის რეგიონში. მისი მოსახლეობა 2004 წელს 1,294,167 ადამიანს შეადგენდა. მდებარეობს ჯედადან 73 კმ-ში, აბრაამის ვიწრო ქვიშიან ხეობაში, ზღვის დონიდან 277 მ-ში, წითელი ზღვიდან 80 კმ-ში. მექაში არის კუბური ფორმის ნაგებობა. ყააბა (ქააბა) არაბ..الكعبة. ისლამურ რელიგიაში ეს არის ყველაზე სათაყვანებელი ადგილი. ისლამური ტრადიციის თანახმად შენობა აგებულია მოციქულ იბრჰიმის(აბრაამის) მიერ ორიათასზე მეტი წლის წინ. ნაგებობის გარშემო სამლოცველოა (მასკი) მასჯიდ ალ-ჰარამი. ლოცვის დროს ყოველი მუსლიმანი დედამიწის რა ადგილასაც არ უნდა იმყოფებოდეს სახით ქააბასკენ ბრუნდება და ლოცვას ისე აღავლენს. ქააბა კოსმოსიდან ყოველთვის თეთრად ჩანს, მუდმივი თეთრ ტანსაცმელში გამოწყობილი მლოცველების გამო. ქალაქი ისლამის უწმინდეს ადგილად ითვლება და ჰაჯის მიხედვით ყველა ფიზიკურად ჯანმრთელ და შეძლებულ მუსლიმანს მოეთხოვება ამ ადგილის მონახულება სიცოცხლეში ერთხელ მაინც. მექას მუნიციპალიტეტი დაარქივებული 2013-08-05 საიტზე Wayback Machine. ოფიციალური საიტი (არაბულად) არაბული საინფორმაციო წყაროები – მექა დაარქივებული 2006-08-21 საიტზე Wayback Machine. მექა წარსულში და ახლა დაარქივებული 2010-11-21 საიტზე Wayback Machine. - ჟურნალი Life პილიგრიმის მონათხრობი - რიჩარდ ბურტონი დაარქივებული 2008-12-01 საიტზე Wayback Machine.
ადრიანე (მრავალმნიშვნელოვანი)

ადრიანე შეიძლება აღნიშნავდეს: ადრიანე — რომის იმპერატორი ადრიანე I — რომის პაპი ადრიანე II — რომის პაპი ადრიანე III — რომის პაპი ადრიანე IV — რომის პაპი ადრიანე V — რომის პაპი ადრიანე VI — რომის პაპი
ბოკაიუვა

ბოკაიუვა (პორტ. Bocaiúva) — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 1485 მეტრზე. მიეკუთვნება მინას-ჟერაისის შტატის ჩრდილოეთ მეზორეგიონს. შედის ეკონომიკურ-სტატისტიკურ მიკრორეგიონ ბოკაიუვის შემადგენლობაში. 2010 წლის მონაცემებით, მოსახლეობა 46 654 ადამიანს შეადგენდა, მოსახლეობის სიმჭიდროვე 14.45 კმ²-ზე. ფართობი 3 227 627 კმ²-ია. მინას-ჟერაისი ბრაზილიის შტატები ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები
ენჟენიერუ-ნავარუ

ენჟენიერუ-ნავარუ (პორტ. Engenheiro Navarro) — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 978 მეტრზე. მიეკუთვნება მინას-ჟერაისის შტატის ჩრდილოეთ მეზორეგიონს. შედის ეკონომიკურ-სტატისტიკურ მიკრორეგიონ ბოკაიუვის შემადგენლობაში. 2010 წლის მონაცემებით, მოსახლეობა 7 122 ადამიანს შეადგენდა, მოსახლეობის სიმჭიდროვე 11.71 კმ²-ზე. ფართობი 608 306 კმ²-ია. მინას-ჟერაისი ბრაზილიის შტატები ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები
ფრანსისკუ-დუმონტი

ფრანსისკუ-დუმონტი (პორტ. Francisco Dumont) — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 1391 მეტრზე. მიეკუთვნება მინას-ჟერაისის შტატის ჩრდილოეთ მეზორეგიონს. შედის ეკონომიკურ-სტატისტიკურ მიკრორეგიონ ბოკაიუვის შემადგენლობაში. 2010 წლის მონაცემებით, მოსახლეობა 4 863 ადამიანს შეადგენდა, მოსახლეობის სიმჭიდროვე 3.09 კმ²-ზე. ფართობი 1 576 128 კმ²-ია. მინას-ჟერაისი ბრაზილიის შტატები ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები
გუარასიამა

გუარასიამა (პორტ. Guaraciama) — მუნიციპალიტეტი ბრაზილიაში, მინას-ჟერაისის შტატში; მიეკუთვნება მინას-ჟერაისის შტატის ჩრდილოეთ მეზორეგიონს. შედის ეკონომიკურ-სტატისტიკურ მიკრორეგიონ ბოკაიუვის შემადგენლობაში. 2010 წლის მონაცემებით, მოსახლეობა 4 718 ადამიანს შეადგენდა, მოსახლეობის სიმჭიდროვე 12.09 კმ²-ზე. ფართობი 390 263 კმ²-ია. მინას-ჟერაისი ბრაზილიის შტატები ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები
ოლიუს-დ’-აგუა

ოლიუს-დ’-აგუა (პორტ. Olhos-d'Água) — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 719 მეტრზე. მიეკუთვნება მინას-ჟერაისის შტატის ჩრდილოეთ მეზორეგიონს. შედის ეკონომიკურ-სტატისტიკურ მიკრორეგიონ ბოკაიუვის შემადგენლობაში. 2010 წლის მონაცემებით, მოსახლეობა 5 267 ადამიანს შეადგენდა, მოსახლეობის სიმჭიდროვე 2.52 კმ²-ზე. ფართობი 2 092 078 კმ²-ია. მინას-ჟერაისი ბრაზილიის შტატები ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები
Nika Kocharov & Young Georgian Lolitaz

Nika Kocharov & Young Georgian Lolitaz — ქართული ინდი-როკ ჯგუფი. საქართველოს წარმომადგენლები ევროვიზიის სიმღერის კონკურსზე 2016 წელს. ეს იქნება მამაკაცების პირველი ჯგუფი, რომელიც წარმოადგენს საქართველოს ევროვიზიის კონკურსზე. შესრულებული იქნება სიმღერა „Midnight Gold“. ჯგუფ ჩამოყალიბდა 2000 წელს, ჯგუფი აქტიურად მონაწილეობდა სხვადასხვა ფესტივალებზე, 2004 წელი Az Rock ბაქო, 2005 წელი Local Music Zone ბათუმი, Rock and The People. სახელწოდება კი როგორც თითონ წევრები აცხადებენ სპონტანურად მოხდა, შემდეგ წლებში კი უკვე პოპულარობაც მოიპოვეს ამ სახელით და საბოლოოდ დარჩა მათ განუყრელ ნაწილად. ნიკა კოჩაროვი — ვოკალისტი და გიტარისტი, ვალერი კოჩაროვის ვაჟი გია იაშვილი — ვოკალისტი და ბასისტი ნიკა დავითაშვილი — გიტარისტი და კლავიშებიანი საკრავი დიმა ოგანესიანი — დრამერი. Lemonjuice (2004) Radio Live (2005) The Lava EP (2010) Young Georgian Lolitaz - ოფიციალური გვერდი (Facebook) Eurovision 2016 Georgia ↑ Mamsikashvili, Rezo. (15 December 2015) Georgia: Nika Kocharov & Young Georgia Lolitaz for Eurovision 2016. Wiwbloggs. ↑ Granger, Anthony. (15 December 2015) Georgia: Nika Kocharov & Young Georgian Lolitaz to Eurovision 2016. Eurovoix.
ბოტუმირინი

ბოტუმირინი (პორტ. Botumirim) — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 987 მეტრზე. მიეკუთვნება მინას-ჟერაისის შტატის ჩრდილოეთ მეზორეგიონს. შედის ეკონომიკურ-სტატისტიკურ მიკრორეგიონ გრან-მოგოლის შემადგენლობაში. 2010 წლის მონაცემებით, მოსახლეობა 6 497 ადამიანს შეადგენდა, მოსახლეობის სიმჭიდროვე 4.14 კმ²-ზე. ფართობი 1 568 884 კმ²-ია. მინას-ჟერაისი ბრაზილიის შტატები ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები
კრისტალია

კრისტალია (პორტ. Cristália) — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 978 მეტრზე. მიეკუთვნება მინას-ჟერაისის შტატის ჩრდილოეთ მეზორეგიონს. შედის ეკონომიკურ-სტატისტიკურ მიკრორეგიონ გრან-მოგოლის შემადგენლობაში. 2010 წლის მონაცემებით, მოსახლეობა 5 760 ადამიანს შეადგენდა, მოსახლეობის სიმჭიდროვე 6.85 კმ²-ზე. ფართობი 840 702 კმ²-ია. მინას-ჟერაისი ბრაზილიის შტატები ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები
გრან-მოგოლი

გრან-მოგოლი (პორტ. Grão Mogol) — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 768 მეტრზე. მიეკუთვნება მინას-ჟერაისის შტატის ჩრდილოეთ მეზორეგიონს. შედის ეკონომიკურ-სტატისტიკურ მიკრორეგიონ გრან-მოგოლის შემადგენლობაში. 2010 წლის მონაცემებით, მოსახლეობა 15 024 ადამიანს შეადგენდა, მოსახლეობის სიმჭიდროვე 3.87 კმ²-ზე. ფართობი 3 885 294 კმ²-ია. მინას-ჟერაისი ბრაზილიის შტატები ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები
იტაკამბირა

იტაკამბირა (პორტ. Itacambira) — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 1480 მეტრზე. მიეკუთვნება მინას-ჟერაისის შტატის ჩრდილოეთ მეზორეგიონს. შედის ეკონომიკურ-სტატისტიკურ მიკრორეგიონ გრან-მოგოლის შემადგენლობაში. 2010 წლის მონაცემებით, მოსახლეობა 4 988 ადამიანს შეადგენდა, მოსახლეობის სიმჭიდროვე 2.79 კმ²-ზე. ფართობი 1 788 445 კმ²-ია. მინას-ჟერაისი ბრაზილიის შტატები ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები
ჟოზენოპოლისი

ჟოზენოპოლისი (პორტ. Josenópolis) — მუნიციპალიტეტი ბრაზილიაში, მინას-ჟერაისის შტატში; მიეკუთვნება მინას-ჟერაისის შტატის ჩრდილოეთ მეზორეგიონს. შედის ეკონომიკურ-სტატისტიკურ მიკრორეგიონ გრან-მოგოლის შემადგენლობაში. 2010 წლის მონაცემებით, მოსახლეობა 4 566 ადამიანს შეადგენდა, მოსახლეობის სიმჭიდროვე 8.43 კმ²-ზე. ფართობი 541 393 კმ²-ია. მინას-ჟერაისი ბრაზილიის შტატები ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები
პადრი-კარვალიუ

პადრი-კარვალიუ (პორტ. Padre Carvalho) — მუნიციპალიტეტი ბრაზილიაში, მინას-ჟერაისის შტატში; მიეკუთვნება მინას-ჟერაისის შტატის ჩრდილოეთ მეზორეგიონს. შედის ეკონომიკურ-სტატისტიკურ მიკრორეგიონ გრან-მოგოლის შემადგენლობაში. 2010 წლის მონაცემებით, მოსახლეობა 5 834 ადამიანს შეადგენდა, მოსახლეობის სიმჭიდროვე 13.07 კმ²-ზე. ფართობი 446 326 კმ²-ია. მინას-ჟერაისი ბრაზილიის შტატები ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები
ფოთოლცვენა

ფოთოლცვენა — ხეებისა და ბუჩქების (იშვიათად ბალახის) ფოთოლთა მასობრივი ცვენა. ზომიერი ჰავის პირობებში ფოთოლცვენა მიმდინარეობა შემოდგომით, როდესაც მცენარის სასიცოცხლო პროცესები შესუსტებულია. ტროპიკულ და ცხელ ადგილებში მოზარდ მცენარეებს ფოთლები სცვივათ ძლიერი გვალვის დაწყებისას. ფოთოლცვენა არის ევოლუციის პროცესში გამომუშავებული შეგუება არახელსაყრელი პირობებისადმი. ცნობილია, რომ ფესვების მიერ შეთვისებული წყალი ფოთლებით ორთქლდება. არახელსაყრელი პირობების დროს (ყინვა, გვალვა) ფესვები ვერ ითვისებენ საჭირო რაოდენობით წყალს, ფოთლების ცვენა კი ამ შემთხვევაში იცავს მცენარეს გამოშრობისაგან. ფოთოლცვენა ნორმალური ფიზიოლოგიური პროცესია და დაკავშირებულია ფოთლის მობერებასთან. ფოთოლცვენის წინ ფოთლებში მიმდინარეობს ღრმა ფიზიოლოგიური, ბიოქიმიური და სტრუქტურული ცვლილებები, მწვანე პიგმენტი — ქლოროფილი იშლება, ყვითელი პიგმენტები — კაროტინოიდები უფრო მდგრადია და განაპირობებს ფოთლების საშემოდგომო ფერს. მობერებული ფოთლის უჯრედებიდან საკვები ნივთიერებები, განსაკუთრებით ცილები, გადაიდევნება სამარაგო ორგანოებისაკენ, ზრდის წერტილებისა და მზარდი ახალგაზრდა ფოთლებისაკენ. ფოთლების ჩამოცვენა განპირობებულია უჯრედის ე. წ. გამყოფი შრის წარმოქმნით. დაშლის პროცესების გაძლიერებისას გამყოფი შრის უჯრედების შემაერთებელი უჯრედშორისი ნივთიერება იშლება და უჯრედები განცალკევდებიან. ყუნწი თითქმის იჭრება განიცი მიმართულებით და კავშირიი ორგანიზმსა და ფოთოლს შორის ხორციელდება ჭურჭელ-ბოჭკოვანი კონებით. ფოთლის სიმძიმისა და ქარის ზეგავლენით კონები იხლიჩება და ფოთოლი ვარდება. ქვარიანი ლ., ქართული საბჭოთა ენციკლოპედია, ტ. 10, თბ., 1986. — გვ. 353.
მემორანდუმი

მემორანდუმი (ლათ. memorandum — რაც უნდა გვახსოვდეს) — დიპლომატიური დოკუმენტი, რომელშიც დეტალურად არის ჩამოყალიბებული რაიმე საკითხის ფაქტობრივი ან იურიდიული ანალიზი, ან სახელმწიფოს ოფიციალური პოზიციაა განმარტებული. მემორანდუმი შეიძლება იყოს ორი სახის: იგი წარმოადგენს დანართს პირადი ან ვერბალური ნოტისათვის; იგი არის დამოუკიდებელი დოკუმენტი, რომელიც გადაიცემა პირადად ან კურიერის მეშვეობით. პირველ შემთხვევაში მემორანდუმი იბეჭდება უგერბო ფურცელზე; არ აღინიშნება ნომერი, ბეჭედი, გაგზავნის ადგილი, თარიღი და მისამართი. როდესაც მემორანდუმი დამოუკიდებელი დოკუმენტია, იგი იბეჭდება სანოტო ქაღალდზე, რომელზეც აღინიშნება გაგზავნის ადგილი და თარიღი, თუმცა ნომერი და ბეჭედი არ ისმება. ხშირია ცალკეულ სახელწიფოთა მიერ მემორანდუმის გამოქვეყნება მნიშვნელოვან საერთაშორისო საკითხებთან დაკავშირებით. ↑ nplg.gov.ge